stanford-oval/wikipedia huggingface dataset:
ג'וזף ג'ונסון (מושל וירג'יניה)
חבר הקונגרס

בעידודו של השופט ג'ון ג. ג'קסון (אנ'), התמודד ג'ונסון בבחירות מול הנואם וחבר בית הנבחרים של ארצות הברית פיליפ דודרידג' (אנ') וניצח אותו בבחירות. הוא כיהן בתחילה בקונגרס בשנים 1823–1827, כשבשנתיים האחרונות מתוכן הוא היה יושב ראש הוועדה להוצאות על בנייני ציבור. בבחירות של 1826 הוא נוצח על ידי דודרידג' ובארבע השנים הבאות לא כיהן בבית הנבחרים, אך כאשר נפטר דודרידג', מילא ג'ונסון את מקומו לזמן קצר בראשית 1833. בבחירות של 1832 הוא לא התמודד. במהלך תקופה זו סלל ותחזק הקונגרס את הדרך הלאומית מערבה מקמברלנד, מרילנד. ג'ונסון היה חבר בוועדה לענייני דרך זו. אחת משאלות המפתח שנדונו בוועדה זו הייתה מיקום המעבר של הדרך את נהר אוהיו. אף על פי שהעיר וילינג נבחרה כנקודת החציה, החזיקו אחרים בדעה שהמעבר צריך להיות בעיר פרקרסבורג, בעקבות מה שבעתיד יהיה כביש האגרה הצפון-מערבי (כיום כביש 50) דרך רומני וקלארקסבורג אל פרקרסבורג. חלק מהפשרה שאפשרה את הנתיב דרך וילינג הייתה סלילתו של הכביש בין וילינג לבין רומני.
ב-1834 התמודד ג'ונסון שוב לבית הנבחרים מטעם סיעת הג'קסונים, נבחר וכיהן שנתיים, ולאחר מכן נבחר למשך ארבע השנים הבאות מטעם המפלגה הדמוקרטית. הוא כיהן הפעם בבית הנבחרים בשנים 1835–1841. בשנים אלו הוא היה יושב ראש ועדת הוצאות בית הנבחרים. ב-1840 הוא לא התמודד על כהונה נוספת, אך היה נציג לוועידה הארצית של הדמוקרטים ב-1844. באותה שנה הוא נבחר לתקופת כהונה רביעית בבית הנבחרים וכיהן בשנים 1845–1847, אז היה יושב ראש ועדת התביעות. ב-1846 הוא החליט שוב שלא להתמודד על תקופת כהונה נוספת. בשנים 1847–1848 הוא שב לכהן בבית הנבחרים של וירג'יניה, ובמקביל המשיך לעסוק בחקלאות ולנהל את עסקיו. בוועידת החוקה של וירג'יניה של 1850 (אנ') הוא היה אחד מארבעת הנציגים של המחוזות שממערב לאפלצ'ים. כמבוגר ביותר מבין צירי הוועידה, הוא היה יושב ראש ועדת זכויות ההצבעה, שם הוא נאבק לטובת האינטרסים של האזור שלו, במיוחד בנוגע לזכות בחירה כללית לגברים לבנים, והתנגד לתשלום מס הגולגולת כתנאי לקבלת זכות הצבעה.
מושל וירג'יניה

ב-1851, זמן קצר לפני שחוקת וירג'יניה החדשה קבעה שהמושל ייבחר בבחירות כלליות, בחרה האספה הכללית של וירג'יניה בג'ונסון כמושל וירג'יניה. הוא כיהן מתוקף בחירה זו תקופה קצרה, ובספטמבר אותה שנה הוא היה למועמד המפלגה הדמוקרטית לבחירות הכלליות הראשונות בהם נבחר המושל על ידי כלל הציבור ולא על ידי בית המחוקקים. בדצמבר נערכו הבחירות, וג'ונסון ניצח בהן את מועמד המפלגה הוויגית, גם הוא ממערב המדינה, ג'ורג' ו. סאמרס (אנ'), בין השאר בשל העובדה שסאמרס תמך באגודה האמריקנית להתיישבות, וכך נחשב למי שטיפל ביד קלה מדי בסוגיית העבדות.
כמי שהיה מושל וירג'יניה היחידי שהגיע מחלקה המערבי, החל ג'ונסון את כהונתו על פי החוקה החדשה ב-1 בינואר 1852. הוא כיהן במשך ארבע שנים, כאשר היה מנוע עקב הגבלת כהונה להיבחר לתקופת כהונה נוספת, שבסיומן הוא שב לביתו שבברידג'פורט. במהלך תקופת כהונתו כמושל נפטרה רעייתו ונקברה בברידג'פורט. כמושל, העניק ג'ונסון חנינה (מכירה אל מחוץ לגבולות המדינה) לשלושה עבדים שהורשעו במעשי רצח באזור ריצ'מונד שזכו לפרסום רב. אחת מהן, שפחה בשם פיליס, הורשעה ברצח ילד בוכה שהיה תחת השגחתה באמצעות מתן מורפין. ג'ורדן האטשר הרג משגיח לבן במפעל טבק בריצ'מונד שהלקה אותו. שפחה צעירה בשם לוסי ניסתה להסתיר הריון ובלעה לאודנום וקמפור בעת שילדה בשטח ציבורי, ומאוחר יותר נמצאה גוויית התינוק.
מלחמת האזרחים

בבחירות לנשיאות של 1860 היה ג'ונסון חבר בחבר האלקטורים, ובאופן אישי הוא התנגד לפרישת מדינות הדרום. עם זאת, במהלך משבר הפרישה של וירג'יניה ב-1861, הוא הצטרף לאלו שקראו לפרישת מדינות הדרום, והיה לאלקטור שהצביע בעד בחירתו של ג'פרסון דייוויס כנשיא הקונפדרציה. ב-22 באפריל אותה שנה קיימו תומכי האיחוד אספה רבת משתתפים בקלארקסבורג, בה שמעו את נאומו של ג'ון ס. קרלייל (אנ'), וב-3 במאי התכנסה אספה נוספת בה נאם פרנסיס הריסון פיירפונט. עם זאת, ג'ונסון התנגד לכך, וישב בראש אספה אחרת שהתקיימה ב-26 באפריל שבה נכחו אנשי "זכויות הדרום".
כאשר נכבשה ברידג'פורט על ידי צבא האיחוד, העביר ג'ונסון את משק ביתו מזרחה אל מעבר להרי האפלצ'ים אל העיר סטאונטון, שם הוא נשאר עד סוף המלחמה. בתקופה זו נוצרה באזור זה מדינת וירג'יניה המערבית, בין השאר עקב מאמציהם של קרלייל ושל פיירפונט.
מותו

ב-1866 שב ג'ונסון לברידג'פורט. הוא הצטרף לכנסייה הבפטיסטית סימפסון קריק המקומית, שבה נטמנה 13 שנים קודם לכן רעייתו.
ג'וזף ג'ונסון נפטר בביתו בברידג'פורט ב-27 בפברואר 1877. הוא נטמן בבית הקברות של כנסיית אולד בריק לצד רעייתו וילדיו. ב-1887 יצר בית המחוקקים של וירג'יניה המערבית את ברידג'פורט כעיר באופן רשמי. ב-1941 אוחד בית הקברות עם בית הקברות השכן של הבונים החופשיים והפך לבית הקברות של ברידג'פורט. כמה אתרים בעיר מנציחים את שמו של ג'ונסון, כולל שדרה, בית ספר יסודי, וביתו (אנ'), שב-1987 הוסף אל המרשם הלאומי של מקומות היסטוריים.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1643-1644
הערות שוליים

1 2 3 4 5  Louis H. Manarin, "Joseph Johnson" in West Virginia Encyclopedia.
1 2  George W. Atkinson and Alvaro Gibbens, Prominent men of West Virginia: p.210.
↑  "National Register Information System". National Register of Historic Places. National Park Service.
| --- | --- |
בקרת זהויות :  NLI: 987010649425405171  GND: 1050553837  ISNI: 0000 0000 2762 9264  LCCN: n87870818  SNAC: w6gb2kxh  US Congress: J000155  VIAF: 70456125   WorldCat (עם VIAF): 70456125
1919 בספורט

| 0 | 1 | 2 | 3 |
| --- | --- | --- | --- |
|  |  | 1919  בספורט |  |
< · 1917 · 1918 — 1919 — 1920 · 1921 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בשל אירועי מלחמת העולם הראשונה חלק התחרויות לא נערכו.
אופניים

טור דה פראנס - פירמה לבו (בלגיה בלגיה)
ג'ירו ד'איטליה - קונסטנטה ג'ירארדנגו (איטליה איטליה)
טניס > המנצחות בתחרויות הגראנד סלאם

אליפות צרפת הפתוחה - התחרות לא נערכה
אליפות וימבלדון - סוזן לנגלן (צרפת צרפת)
אליפות ארצות הברית הפתוחה - הייזל הוצ'קיס וייטמן (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - אלג'רנון קינגסטון (בריטניה בריטניה)
אליפות צרפת הפתוחה - התחרות לא נערכה
אליפות וימבלדון - ג'רלד פטרסון (אוסטרליה אוסטרליה)
אליפות ארצות הברית הפתוחה - ביל ג'ונסטון (ארצות הברית ארצות הברית)
טניס > גביע דייוויס

נבחרת אוסטרליה ניצחה את נבחרת בריטניה עם התוצאה 4:1
כדורגל > קופה אמריקה

נבחרת ברזיל זוכה בטורניר.
כדורגל > כדורגל לפי מדינות > איטליה

סרייה א' -התחרות לא נערכה.
כדורגל > כדורגל לפי מדינות > אנגליה

פרמייר ליג - החלה עונת 1919/1920.
הגביע האנגלי - התחרות לא נערכה.
כדורגל > כדורגל לפי מדינות > ארגנטינה

ליגת העל הארגנטינאית, התאחדות AAF- בוקה ג'וניורס מבואנוס איירס זוכה באליפות
ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - "פאוליסטנה"  זכה באליפות
אליפות ריו דה ז'ניירו בכדורגל - פלומיננסה זכה באליפות
כדורגל > כדורגל לפי מדינות > גרמניה

בונדסליגה - התחרות לא נערכה.
כדורגל > כדורגל לפי מדינות > ספרד

גביע המלך הספרדי - "ארנס דה גטצ'" זכה בגביע.
כדורגל > קבוצות שנוסדו > אירופה

לידס יונייטד - בריטניה בריטניה
מכבי בוקרשט - רומניה רומניה
ולנסיה - ספרד ספרד
סנט אטיין - צרפת צרפת
מרוץ מכוניות

מרוצי הגרנד פרי למכוניות - המרוץ לא נערך
אינדי 500 - הוורד וולקוקס במכונית מתוצרת פיג'ו.
שחייה > שיאי עולם > שחייניות

אתלדה בלייבטריי (ארצות הברית ארצות הברית)
16 באוגוסט בניו יורק, ארצות הברית - שיא עולם ראשון במשחה ל-400 מטר חופשי בתוצאה של 6:30.2 דקות
גרטרוד אדרלה (ארצות הברית ארצות הברית)
17 באוגוסט באינדיאנפוליס, ארצות הברית - שיא עולם ראשון במשחה ל-800 מטר חופשי בתוצאה של 13:19.0 דקות
שחייה > שיאי עולם > שחיינים

נורמן רוס (ארצות הברית ארצות הברית)
9 באוקטובר בלוס אנג'לס, ארצות הברית - שיא עולם חדש במשחה ל-400 מטר חופשי בתוצאה של 5:14.6 דקות
אושטורוש

לוח שיש עליו מונצחים הרוגי שתי מלחמות העולם
אושטורוש (בהונגרית: Ostoros) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
האזור היה מיושב לסירוגין מהמאה ה-14 והוזכר לראשונה בכתבים משנת 1332.
במהלך מלחמת העולם השנייה, כבשו הכוחות הסובייטים את הכפר ובמהלך שליטתם בכפר אנסו נשים וגברים. במלחמה מתו 55 מתושבי אוסטור שהיוו כמעט 3% מכלל אוכלוסיית הכפר באותה תקופה. ההרוגים משתי מלחמות העולם מונצחים בשני לוחות שיש ליד משרד ראש העיר, בכיכר הגיבורים.
יהודי אושטורוש

יהודים חיו באושטורוש במאה ה-18 ובמאה ה-19, החל משנת 1885 היו יהודי הכפר כפופים לקהילת מזקבשד.
בכפר חיו שתי משפחות יהודיות שניהלו חנות וקצבייה. 
בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 9 | 1,130 |
| 1910 | 13 |  |
| 1920 | 10 |  |
| 1930 | 9 |  |
| 1941 | 5 | 1,969 |

רק אישה צעירה ממשפחה אחת חזרה מאושוויץ, היא התחתנה ועזבה למזקבשד ומשם היגרה לארצות הברית.
הערות שוליים

↑  נתוני הכפר באתר הלמ"ס ההונגרי
↑  תיעוד יהודי אושטורוש שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת אגר |
| --- | --- | --- |
| יישובים | אגר • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • טרנסנטמאריה • ורפלט |  |
הצד המזרחי של מנהטן

| --- | --- |

מפת תצלום של מנהטן
 מידע
 עיר:  ניו יורק 
 מדינה:  ארצות הברית ארצות הברית
 קואורדינטות:  40°45′N 73°59′W﻿ / ﻿40.75°N 73.98°W﻿ / 40.75; -73.98
 he
 
הצד המזרחי של מנהטן (באנגלית: East Side Manhattan) מתייחס לצד של מנהטן הנושק לאיסט ריבר ופונה לברוקלין וקווינס (ראו מפת התצלום משמאל). השדרה החמישית, סנטרל פארק מרחובות 59 עד 110, וברודוויי מתחת לרחוב 8, מפרידים בינה לבין הצד המערבי של מנהטן.
השכונות העיקריות באיסט סייד כוללות (מצפון לדרום) את: מזרח הארלם, ספניש הארלם (אל בריו), יורקוויל(אנ') האפר איסט סייד, טורטל ביי(אנ'), מורי היל(אנ'), קיפס ביי(אנ'), גראמרסי, איסט וילג' והלואר איסט סייד. הכבישים המהירים העיקריים מצפון לדרום המשרתים את "האיסט סייד" הם: פרנקלין ד. רוזוולט איסט ריבר דרייב(אנ') והארלם ריבר דרייב(אנ'), שברוב אורכם מופרדים מהחוף המזרחי של האי על ידי מדרחוב מנהטן ווטרפרונט גרין(אנ').
הרכבת התחתית של ניו יורק בצד המזרחי

במשך שנים רבות, מאז הקמתה של רשת הרכבת התחתית של ניו יורק, סבל הצד המזרחי מחֵסר בתנועת רכבות לאורך הצד המזרחי. קו הרכבת האורכי המזרחי ביותר במנהטן, היה הקו הירוק (4,5,6) ששירת 3 קווי רכבת מברוקלין ומנהטן תחתית למנהטן עילית וחזרה. קווי הרכבת הללו נעו לאורך שדרת לקסינגטון, והותירו את הדרים ממזרח לה ללא פתרון ישיר של קו רכבת. המצב החל להשתנות בתחילת שנת 2017, עם פתיחתו של קו Q שמשרת את התושבים לאורך השדרה השנייה בין רחוב 72 לרחוב 96. בשלב ב' יגיע הקו לרחוב 125. בשלב מאוחר עוד יותר, ייפתח קו T, שישרת את התושבים לכל אורכה של השדרה השנייה, מרחוב 125 בשכונת הארלם ודרומה עד לככר הנובר שממוקם בלב אזור העסקים של וול סטריט.
איי רנדלס וורדס

מצפון צפון מזרח לאי רוזוולט, קיימים איי רנדלס ו-וורדס(אנ'). הם איים מחוברים, במחוז ניו יורק (רובע מנהטן), המופרדים מהאי מנהטן על ידי נהר הארלם. רוב האי הוא פארק המנוהל על ידי "ברית הפארקים של האי ראנדל" Randall's Island) Park Alliance) הכפופה למחלקת הפארקים של עיריית ניו יורק. כלומר האיים מבחינה גאוגרפית הם חלק מהצד המזרחי של מנהטן, אך אינם חלק ממנו מהבחינה המינהלית.
מיזם הגנת קו המים המזרחי של מנהטן

מיזם הגנת קו המים המזרחי של האי, שמובל על ידי רשות הפארקים של העיר(אנ'), מטרתו להגן על שכונות ופארקים במנהטן מהשפעות של שינויי אקלים, כגון נזקי סערה, הגברת הצפות ועליית פני הים. במימון משותף של עיריית ניו יורק והממשלה הפדרלית, יבנה מחדש קו החוף של האיסט ריבר, כדי להגן על פארקים וקהילות לאורך של כמעט 4 קילומטרים מרחוב 25 מזרח בצפון ועד לרחוב מונטגומרי בדרום. בניית המיזם החלה בסתיו 2020 ותימשך עד 2026.
ראו גם

הצד המערבי של מנהטן
גאוגרפיה של העיר ניו יורק
אפר איסט סייד
ביאורים

↑  בכל מקור שמפורסם להלן על כל שכונה, מופיעה מפה, בה מופיעות שכונות נוספות סביבה שאינן ברשימה המפורטת להלן.
↑  במפת התצלום, מזרח הארלם לא מוגדרת בשם. לצפייה במפה המפרטת בין השאר את הגבול ביניהן ראו כאן.
↑  שכונת יורקוויל אינה צמודה לסנטראל פארק המהווה באזור זה גבול בין מערב העיר למזרחה, ושתי שכונות חשובות לא פחות ממוקמות בין יורקוויל לפארק: קארנגי היל(אנ'), ו-מטרופוליטן היל (ע"ש המוזיאון). סימוכין ראו כאן.
↑  לעיתים קרובות כל אזור מנהטן ממזרח לסנטרל פארק מכונה בפשטות האפר איסט סייד. גם אם לוקחים בחשבון את השכונות הנפרדות הרבות ממזרח לסנטראל פארק.
↑  מדובר במדרחוב המיועד להולכי רגל ורוכבי אפניים.
↑  לצפייה במפת קווי Q ו-T לכשיושלם הביצוע לחצו כאן.
↑  לצפייה במפה חופשית של המרחב בין רחוב 25 מזרח לרחוב מונטגומרי לחצו כאן.
↑  להגנת החופים שמדרום לרחוב מונטגומרי ומדרום וממערב לבאטרי פארק, מדובר במיזם של הצד המערבי של מנהטן - ראו על כך בערך המקביל (הצד המערבי של מנהטן, לרבות המקורות והאסמכתאות המופיעות שם.
הערות שוליים

↑  Getting Around New York City, Civitatis New York
↑  East Harlem - Manhattan - NYC, City Neighborhoods.NYC
↑  Upper East Side - Manhattan - NYC, City Neighborhoods.NYC
1 2  Murray Hill, Manhattan - NYC, City Neighborhoods.NYC
↑  Kips Bay - Manhattan - NYC, City Neighborhoods.NYC
↑  Gramercy - Manhattan - NYC, City Neighborhoods.NYC
↑  East Village - Manhattan - NYC, City Neighborhoods.NYC
↑  Lower East Side - Manhattan - NYC, City Neighborhoods.NYC
↑  Kim Slowey, New York City MTA Awards First Contract for $7B Subway Extension, The Construction Broadsheet.com, Jan 22, 2024
↑  Adam Harding, Construction on 2nd Avenue Subway Extension in East Harlem set to begin: What to know, NBC New York, January 23, 2024
↑  Status & Jurisdiction, NY State - Roosevelt Island Operating Corporation
↑  Randall's Island Park, Official Website of the New York City Department of Parks & Recreation
↑  East Side Coastal Resiliency, Official Website of the New York City Department of Parks & Recreation
↑  East Side Coastal Resiliency, The East Side Coastal Resiliency Project
נפקור

נפקור (בהונגרית: Napkor) הוא כפר במחוז סבולץ'-סטמאר-ברג שבצפון־מזרח הונגריה.  נכון לשנת 2021, בכפר מתגוררים 3,664 תושבים.
יהודי נפקור

משפחה יהודית ראשונה התיישבה בנפקור במחצית הראשונה של המאה ה-18. אחריה החלו יהודים נוספים להתיישב בעיירה. הם עסקו במסחר, במלאכה ובחקלאות, ולשני יהודים היו אחוזות.
הקהילה היהודית התארגנה במחצית השנייה של המאה ה-18 ונסתפחה לקהילת נאג'קאלו. במקום היו בית כנסת, בית מדרש, "תלמוד תורה", חברה קדישא ובית קברות יהודי.
בשנת 1941 גויסו 30 יהודים מנפקור לעבודות כפייה. הם נשלחו לחזית אוקראינה לפינוי שדות מוקשים ורובם נספו.
באפריל 1944, כמה שבועות לאחר כניסת הצבא הגרמני להונגריה, הועברו יהודי נפקור לנירג'האזה, שם שהו כמה שבועות בתנאים קשים ולאחר מכן הועברו בקרונות רכבת למחנה ההשמדה אושוויץ.
אחרי המלחמה חזרו לעיירה 15 ניצולים, אך חיי הקהילה כבר לא נתחדשו.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 31 |  |
| 1880 | 87 | 1,575 |
| 1910 | 131 |  |
| 1920 | 129 |  |
| 1930 | 206 |  |
| 1941 | 185 | 3,584 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי נפקור שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת נירג'האזה |
| --- | --- | --- |
| יישובים | נירג'האזה • אפג' • קאלמאנהאזה • קוטאי • נג'צ'רקס • נפקור • נירפזון • נירטלק • נירטורה • רקמז • שנייה • סבולץ' • טימאר • טיסנג'פלו • אויפהרטו |  |
| --- | --- |
בקרת זהויות :  VIAF: 238757312   WorldCat (עם VIAF): 238757312
מוביל (אלבמה)

מוֹבִּיל (באנגלית Mobile) היא העיר השנייה בגודלה במדינת אלבמה שבארצות הברית (אחרי האנטסוויל), ומשמשת כעיר מחוז מוביל. העיר שוכנת בשפך נהר מוביל, על חוף מפרץ מקסיקו. במפקד אוכלוסין בשנת 2000 נמנו בעיר 198,915 תושבים. זוהי העיר הגדולה ביותר לחוף מפרץ מקסיקו בין הערים ניו אורלינס וסיינט פיטרסברג. אוכלוסיית המטרופולין מוביל מונה 399,843 תושבים (נכון לשנת 2000), וזוהי המטרופולין השנייה בגודלה באלבמה.
תחילתה של מוביל כעיר הבירה של לואיזיאנה הצרפתית בשנת 1702. העיר נקראת על שם השבט האינדיאני מוביליאן אשר שכן לחוף מפרץ מוביל. במהלך 100 שנותיה הראשונות של העיר היא שמשה עיר קולוניאלית מרכזית, תחילה למתיישבים הצרפתים בצפון אמריקה, אחריהם לבריטים ולבסוף לספרדים. מוביל הפכה לחלק מארצות הברית בשנת 1810 עם סיפוח מערב פלורידה בעת כהונת הנשיא ג'יימס מדיסון. בין השנים 1861–1865 הייתה העיר בשטח קונפדרציית המדינות של אמריקה.
מוביל היא עיר הנמל היחידה במדינת אלבמה. נמל העיר היווה גורם כלכלי משמעותי לאורך כל שנות קיומה של העיר, ובשנותיה הראשונות של העיר היה למרכז סחר בין הצרפתים לילידים האינדיאנים. בתחילת המאה ה-21 נמל מוביל הוא ה-9 בגודלו בארצות הברית. העיר מוביל היא אף מרכז תרבותי לחופי מפרץ מקסיקו, ושוכנים בה מספר מוזאונים לאמנות, תזמורת סימפונית, בית אופרה, מרכז בלט, וריכוז גדול של מבנים בעלי חשיבות ארכיטקטונית היסטורית. במוביל קיימת המסורת הארוכה ביותר בארצות הברית של קרנבל מקומי, המתקיים מאז 1830.
היסטוריה > התקופה הקולוניאלית

ההתיישבות האירופאית במוביל, אשר הייתה ידועה אותה עת בשם פורט לואי דה לה לואיזיאנה (Fort Louis de La Louisiane), החלה בשנת 1702 על גדת נהר מוביל והייתה לבירתה הראשונה של המושבה הצרפתית לואיזיאנה. היישוב נוסד על ידי האחים הצרפתים-קנדים פייר וז'אן באפטיסט לה מוין. ז'אן באפטיסט התמנה למושלה הראשון של לואיזיאנה הצרפתית בשנת 1701. בשנת 1703 הוקמה קהילת הכנסייה הקתולית הראשונה במוביל. בשנת 1704 הגיעו ליישוב 23 נשים צרפתיות, על סיפון האניה "פליקן". יחד עם הנשים הגיעה ליישוב אף מחלת קדחת צהובה, בה נדבקו בעת ששהו בהוואנה. המחלה התפשטה חיש מהר לתושבים צרפתים אחרים ולילידים האינדיאנים, אשר רבים מהם מתו לאחר שחלו. באותה תקופה הובאו לעיר אף עבדים שחורים מן המושבה הצרפתית סן דומינג שעל האי היספניולה. מספר תושבי היישוב ידע עליות וירידות במשך מספר שנים, בשנת 1708 נמנו ביישוב 279 תושבים, אולם שנתיים אחר כך פחת מספרם ל-178 נפש, לאחר שרבים מתו במגפות.
המגפות שפשטו ביישוב וסדרת שיטפונות, הביאו את המושל לצוות בשנת 1711 על העתקת מיקומה של העיר למיקום חדש, מספר קילומטרים במורד הנהר, למיקומה הנוכחי, בשפך נהר מוביל לתוך מפרץ מוביל. במיקום החדש נבנה המבצר פורט לואי, אשר היה מוקף בערימות עפר וגדר כלונסאות. בשנת 1712 התמנה אנטואן קרוזט למושל החדש של המושבה ומניין התושבים היה 400 נפש. בשנת 1720 הועברה בירת המושבה לעיר בילוקסי, ואילו מוביל נותרה מרכז צבאי ומסחרי. בשנת 1723 החלה בניית מבצר חדש, עשוי לבנים, הניצב על יסודות סלע, ושמו פורט קונדה (Fort Condé).
עם חתימת חוזה פריז מ-1763, אשר הביא קץ למלחמת הצרפתים והאינדיאנים, הועברה העיר מוביל והשטחים סביב לה לשליטת בריטניה, והם הפכו לחלק מן המושבה הבריטית מערב פלורידה. הבריטים שינו את שמו של המבצר במוביל למבצר שרלוט, על שם המלכה שארלוט ממקלנבורג-שטרליץ, אשת ג'ורג' השלישי.
כדי למנוע הגירת תושבים מן העיר הבטיחו הבריטים חופש דת למתיישבים הצרפתים, 112 צרפתים מתושבי העיר נותרו בה תחת השלטון הבריטי. הסובלנות הדתית החדשה, תחת השלטון הבריטי, אף הביאה לתחילתה של ההתיישבות היהודית במוביל, בשנת 1763. באופן רשמי, לא הותרה התיישבות יהודים בשטחי לואיזיאנה הצרפתית על פי צו הקוד השחור (Code Noir) אותו הנהיג לואי הארבעה עשר, מלך צרפת, בשנת 1685, ואשר אסר על קיומה של כל דת, זולת הנצרות הקתולית בשטחי המושבות הצרפתיות ועל הוצאת היהודים מהן. ההתיישבות היהודית הראשונה במוביל הורכבה ברובה מסוחרים אשר תרמו להתפתחותה הכלכלית של העיר. בשנת 1766 נמנו על תושבי העיר 860 נפש, אף ששטח העיר היה קטן מזה שבתקופת המושבה הצרפתית. בתקופת מלחמת העצמאות של ארצות הברית הייתה מערב פלורידה מקלט לנאמני המלוכה הבריטית אשר נמלטו לשם ממושבות אחרות.
בעוד הבריטים נלחמים במתיישבים המורדים לאורך חוף האוקיינוס האטלנטי, הצטרפו הספרדים למלחמה לצידה של צרפת ובשנת 1780 נפלה העיר לידי הספרדים. השליטה הספרדית בעיר נמשכה עד לשנת 1813, אז נפלה בידי כוחות ארצות הברית בפיקוד הגנרל ג'יימס וילקינסון במסגרת מלחמת 1812.